ΑΜΕΡΙΚΑΝΙΚΟ ΚΟΛΛΕΓΙΟ ΕΛΛΑΔΟΣ

ΓΥΜΝΑΣΙΟ



Αρ Πρωτ. 22/29-1-2019

Αξιότιμοι Κύριοι,

Σας γνωστοποιούμε ότι μαθητές του Γυμνασίου του Αμερικανικού Κολλεγίου Ελλάδος-PIERCE, στο πλαίσιο των προγραμμάτων:

1. Τοπική ιστορία: η περίπτωση του Ν.Κορινθίας
2. Νομός Κορινθίας: το πολιτισμικό τοπίο

θα πραγματοποιήσουν σχολική εκδρομή στην Κορινθία, από την Πέμπτη 28 Φεβρουαρίου το πρωί (αναχώρηση) έως την Παρασκευή 1 Μαρτίου, 2019 (επιστροφή).

Παρακαλούμε να μας αποστείλετε κλειστή προσφορά έως και την Πέμπτη, 7 Φεβρουαρίου 2019 και μέχρι τις 12:00 στη γραμματεία Γυμνασίου (**κ. Χρύσα Σαββάκη – Γραβιάς 6, Αγία Παρασκευή, τηλ.6009800 εσωτ. 1175**). Μετά την παρέλευση της προθεσμίας υποβολής, καμία προσφορά δε θα γίνει δεκτή. Η κατάθεση των προσφορών θα γίνει ενυπόγραφα παραλαμβάνοντας αριθμό πρωτοκόλλου. Ο σφραγισμένος φάκελος θα πρέπει να φέρει την ένδειξη «**Εκδρομή στο Νομό Κορινθίας – υπόψη κ. Βασιλείου**» και θα περιλαμβάνει την προσφορά σας για τον παρακάτω προορισμό με τις λεπτομέρειες, όπως αυτές περιγράφονται ακολούθως. Οι προσφορές που θα κατατεθούν θα αποσφραγισθούν την Παρασκευή, 8 Φεβρουαρίου 2019, στις 11:00 και θα ενημερωθούν όλοι οι συμμετέχοντες.

**Συνολικός αριθμός ατόμων: 53**

**Μαθητές: 49**

**Καθηγητές: 4**

Αναλυτικότερα, οι παραπάνω αριθμοί προκύπτουν ως εξής:

**Πρόγραμμα 1**

Συνολικός αριθμός ατόμων: 27

Μαθητές: 25

Καθηγητές: 2

**Πρόγραμμα 2**

Συνολικός αριθμός ατόμων: 26

Μαθητές: 24

Καθηγητές: 2

Η τακτοποίηση στα δωμάτια θα γίνει σε μονόκλινα για τους καθηγητές και δίκλινα/τρίκλινα για τους μαθητές.

Επιθυμούμε τα παρακάτω:

1. Μετακίνηση με 1 σύγχρονο πούλμαν, Διόδια αυτοκινητοδρόμων
2. 1 διανυκτέρευση με πρωινό σε ξενοδοχείο 4\* στο Ξυλόκαστρο.
3. Δείπνο στο Ξυλόκαστρο (Πέμπτη βράδυ)
4. Φ.Π.Α.
5. Ασφάλειες αστικής, επαγγελματικής και ταξιδιωτικής ευθύνης σύμφωνα με τη σύμβαση του Υ.ΠΑΙ.Θ. με τον HAΤTA και την κείμενη νομοθεσία. Στις παραπάνω καλύψεις πρέπει απαραιτήτως να περιλαμβάνονται και έξοδα ατυχήματος ή ασθένειας.

**ΕΝΔΕΙΚΤΙΚΟ ΠΡΟΓΡΑΜΜΑ ΕΞΟΡΜΗΣΗΣ**

**Πέμπτη 28 Φεβρουαρίου 2019**

**1η μέρα**

9:00 Αναχώρηση από το Κολλέγιο

Σύντομη στάση στη διαδρομή

12:30-14:00 Ξενάγηση στο Μουσείο Περιβάλλοντος της λίμνης Στυμφαλίας και βόλτα στη λίμνη

14:30-16:00 Γεύμα στη Στυμφαλία λίμνη

17:30-19:00 Εγκατάσταση στο ξενοδοχείο

19:30-21:00 Βόλτα στο Ξυλόκαστρο

21:00-23:00 Δείπνο στο Ξυλόκαστρο

23:30 Επιστροφή στο ξενοδοχείο

**Παρασκευή 1 Μαρτίου 2019**

**2η μέρα**

9:00 Πρωινό στο ξενοδοχείο

10:00 Αναχώρηση

10:30-12:30 Βόλτα στον Πευκιά Ξυλοκάστρου, επίσκεψη στο σπίτι του Σικελιανού

13:00-14:00 Αναχώρηση για Κάτω Τρίκαλα Κορινθίας

14:00-15:00 Βόλτα στα Τρίκαλα Κορινθίας

15:00-16:30 Γεύμα στα Τρίκαλα Κορινθίας

17:00 Αναχώρηση για Αθήνα

Σύντομη στάση στη διαδρομή

19:00 Άφιξη στο Κολλέγιο

Για τις παραπάνω υπηρεσίες ζητείται η τελική συνολική τιμή του οργανωμένου ταξιδιού, αλλά και η επιβάρυνση ανά μαθητή, στην οποία θα συμπεριλαμβάνονται Φ.Π.Α., φόροι και λοιπές επιβαρύνσεις.

Με κάθε προσφορά κατατίθεται από το ταξιδιωτικό γραφείο απαραιτήτως και υπεύθυνη δήλωση ότι διαθέτει βεβαίωση συνδρομής των νόμιμων προϋποθέσεων λειτουργίας τουριστικού γραφείου η οποία βρίσκεται σε ισχύ.

Ο Διευθυντής του Γυμνασίου

Ιωάννης Κλαδάς

ΠΕ03